Det ene våpenet er en differensiering av slekten Kirseboms våpen, og det ble tatt i bruk av (død 1780). Våpenet har i et sølv skjold et kirsebærtre med røtter som trenger gjennom et rødt timeglass på et svart dødninghode over to krysslagte knokler, samt på hver side en rød rose. Som hjelmtegn oppe på hjelmen er det en naturfarget Fortuna-skikkelse med lendeklede som svinger et skipsseil over hodet og står på en jordklode. Dette våpenet skiller seg fra Kirseboms slektsvåpen ved de to rosene og timeglasset i skjoldet, samt ved hjelmtegnet som hos Kirsebom er et kirsebærtre mellom to vinger.